01976R0300 — ET — 01.01.2019 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:







(*) Käesolevat akti ei ole eesti keeles avaldatud.









▼B

NÕUKOGU MÄÄRUS (ESTÜ, EMÜ, EURATOM) nr 300/76,

9. veebruar 1976,

millega määratakse kindlaks ametnike kategooriad, kellel on õigus saada hüvitist vahetustega töö eest, ning selle hüvitise määrad ja maksmise tingimused







Artikkel 1

1. ►M16 Ametnikul,

— kellele makstakse töötasu teadusuuringute ja investeeringute assigneeringutest ning kes töötab Teadusuuringute Ühiskeskuse asutuses või on hõlmatud kaudse tegevuse projektiga või

— kellele makstakse töötasu tegevusassigneeringutest ja kes töötab mõnes info- ja sidetehnoloogia teenuste osakonnas, turva- ja julgeolekuosakonnas või muus turva- või julgeolekuülesannete täitmisega seotud talituses, telefonikeskjaamas/teabetalituses, valvelauas või ühise välis- ja julgeolekupoliitika/Euroopa julgeoleku- ja kaitsepoliitika operatsioone või kriisikoordineerimiskorraldust toetavas osakonnas või kelle ülesandeks on tehniliste seadmete käigushoidmine või järelevalve nende üle,

ning kes personalieeskirjade artikli 56a tähenduses töötab vahetustega, on õigus saada hüvitist: ◄

— ►M23 420,64 eurot ◄ , kui töö toimub kahes vahetuses, välja arvatud laupäevad, pühapäevad ja riigipühad;

▼M9

— ►M23 634,89 eurot ◄ , kui töö toimub kahes vahetuses, millest üks on öine, seda ka laupäeviti, pühapäeviti ja riigipühadel;

▼B

— ►M23 694,17 eurot ◄ , kui töö toimub ööpäev läbi, välja arvatud laupäevad, pühapäevad ja riigipühad;

— ►M23 946,38 eurot ◄ , kui tegemist on katkestamatu tööprotsessiga.

Hüvitist kohandatakse ametniku palga suhtes kohaldatava paranduskoefitsiendiga.

2. Kui ametnik ei tööta vahetustega kogu kuu, makstakse iga päeva eest, mil ta tegi vahetustega tööd, üks kolmekümnendik kõnealusest hüvitisest. ►M16 ————— ◄

3. Ametnik, kes suudab tõendada, et ta ei saanud kuni kuu aega teha vahetustega tööd haiguse, õnnetuse, tööseisaku, koolitusel osalemiseks antud töövabastuse või põhipuhkuse tõttu, säilitab õiguse hüvitisele. Kui ajavahemik, mil ta ei saa vahetustega tööd teha, ületab ühte kuud, peatatakse tema õigus hüvitisele kõnealuse kuu lõpus seniks, kuni ta taasalustab tööd.

▼M15

Artikkel 2

Artiklis 1 ettenähtud hüvitisele õigustatud ametnik võib saada hüvitist eriti raske töö eest, mis on ette nähtud personalieeskirjade artikliga 56c, üksnes kuni 600 punkti ulatuses, kusjuures see määratakse kindlaks kooskõlas määrusega (EÜ, Euratom) nr 858/2004 ( 1 ).

Artikkel 3

Käesolevat määrust kohaldatakse analoogia põhjal abiteenistujate ning ajutiste ja lepinguliste töötajate suhtes.

▼B

Artikkel 4

Teadusuuringute ja investeeringute eelarvest palka saavatele ja Teadusuuringute Ühiskeskuse asutuses töötavatele või kaudse tegevusega tegelevatele ametnikele või teenistujatele eriliste tööülesannete eest makstavate eritoetuste määrade ja tingimuste kehtestamist käsitleva nõukogu 27. juuni 1972. aasta määruse (Euratom) nr 1371/72 ( 2 ) artikkel 1 ja artikli 4 teine lõik tunnistatakse kehtetuks.

Artikkel 5

Käesolev määrus jõustub järgmisel päeval pärast selle avaldamist Euroopa Ühenduste Teatajas.

Seda kohaldatakse 1. veebruarist 1976.

Käesolev määrus on tervikuna siduv ja vahetult kohaldatav kõikides liikmesriikides.